  Григорий Фомин Майя Бывальцева Грак ёросысь Вильгуртын (Мишкино) фельдшер-акушер пунктэз быдэсак тупатъян ужъёсты йылпумъязы. Ужъёсты «Модренизация первичного звена здравоохранения» программая быдэстӥзы, туэ со «Здравоохранение» йӧскалык ӵектосэ пыриз. Со сярысь элькунысь тазалыкез утёнъя министерстволэн пресс-службаез ивортӥз. « Та фельдшер-акушер пункт борды гуртысь 148 адями юнматэмын, со пӧлын 22 пиналъёс. Конешно, ваньзы соос ФАП-лэсь усьтӥськемзэ возьмало. Висисьёсты тулыспал кутсконын кутыны быгатомы ни шуыса малпаськом » Алекся Петрова, Грак ёрос эмъюртлэн валтӥсь эмчиез 2020-тӥ арын Вильгуртысь ФАП-е тыл понӥллям, пушкыз сутскыса быриз. Юртлэсь липетсэ тупатъязы, укнооссэ воштӥзы, висъётъёссэ выльдӥзы, гумыосты но электроезъёсты вошъязы. Озьы ик выль ужан тӥрлык басьтӥзы. Оглом ужъёслы 1,1 миллион манет висъямын вал. Тодэ вайытом, азьвылгес Якшур-Бӧдья ёросын Малая Итча но Мукши гуртъёсысь фельдшер-акушер пунктъёсты рос-прос тупатъязы.  Тегъёс: НатальяТойкина тупатъянужъёс лэсьтӥськон Грак Удмуртия  